Núgildandi samstarfsáætlun gildir fyrir árin 2019 – 2022 og hefur að geyma fjögur stefnumarkandi áherslusvið , þ.e. vinnumarkað framtíðarinnar og hagvöxt ; velferð , heilsu og lífsgæði ; völd og áhrif ; og jafnréttisstarf með áherslu á karla og karlmennskuímyndir . Markmiðið er að miðlun þessarar þekkingar geti orðið undirstaða pólitískrar umræðu á Norðurlöndunum og á alþjóðavettvangi . Fundir nefndarinnar eru yfirleitt haldnir í tengslum við fundi ráðgjafarnefndar Evrópusambandsins . Stofnanir á vegum Sameinuðu þjóðanna sem einkum einbeita sér að jafnréttismálum eru : UN WOMEN ( Stofnun Sameinuðu þjóðanna í þágu kvenna ) og INSTRAW ( Alþjóðleg rannsóknar - og menntastofnun til framdráttar konum ) . Á nokkurra ára fresti er Ísland kallað fyrir hjá kvennaréttarnefnd Sameinuðu þjóðanna CEDAW - nefndinni sem heyrir undir mannréttindafulltrúa Sameinuðu þjóðanna , þar sem stjórnvöld gera grein fyrir hvernig kvennasáttmála Sameinuðu þjóðanna hefur verið fylgt eftir . Yfirlit um lög er varða mannréttindi og jafnrétti er að finna á vef Alþingis